Komisjoni määrus (EÜ) nr 1020/2003,

13. juuni 2003,

teatavate kaupade klassifitseerimise kohta koondnomenklatuuris

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud komisjoni määrusega (EÜ) nr 2176/2002, [2] eriti selle artikli 9 lõiget 1,

ning arvestades järgmist:

(1) Et tagada määrusele (EMÜ) nr 2658/87 lisatud kaupade koondnomenklatuuri ühtne kohaldamine, on vaja vastu võtta meetmed käesoleva määruse lisas osutatud kaupade klassifitseerimiseks.

(2) Määrusega (EMÜ) nr 2658/87 on kehtestatud kaupade koondnomenklatuuri tõlgendamise üldeeskirjad. Neid eeskirju kohaldatakse ka teiste täielikult või osaliselt kaupade koondnomenklatuuril põhinevate või sellele täiendavaid alajaotisi lisavate nomenklatuuride suhtes, mis on kehtestatud ühenduse erisätetega, et kohaldada kaubavahetusega seotud tariifseid või muid meetmeid.

(3) Vastavalt nendele üldeeskirjadele tuleb käesoleva määruse lisas esitatud tabeli 1. veerus kirjeldatud kaubad 3. veerus esitatud põhjustel klassifitseerida 2. veerus näidatud CN-koodide alla.

(4) On asjakohane sätestada, et järgides ühenduses kehtivaid meetmeid, mis on seotud kahekordse kontrollimise süsteemide ning eelneva ja tagasiulatuva ühenduse kontrolliga tekstiiltoodete ühendusse importimisel, võivad kauba valdajad vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik; [3] viimati muudetud Euroopa Parlamendi ja nõukogu määrusega (EÜ) nr 2700/2000 [4] artikli 12 lõikele 6 veel 60 päeva jooksul tugineda liikmesriikide tolliasutuste antud siduvale tariifiinformatsioonile selliste kaupade klassifitseerimise kohta koondnomenklatuuris, mis ei vasta käesolevale määrusele.

(5) Käesolevas määruses ettenähtud meetmed on kooskõlas tolliseadustiku komitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisas esitatud tabeli 1. veerus kirjeldatud kaubad klassifitseeritakse koondnomenklatuuris kõnealuse tabeli 2. veerus näidatud vastavate CN-koodide alla.

Artikkel 2

Järgides ühenduses kehtivaid meetmeid, mis on seotud kahekordse kontrollimise süsteemide ning eelneva ja tagasiulatuva ühenduse kontrolliga tekstiiltoodete ühendusse importimisel, võidakse vastavalt määruse (EMÜ) nr 2913/92 artikli 12 lõikele 6 veel 60 päeva jooksul tugineda liikmesriikide tolliasutuste antud siduvale tariifiinformatsioonile, mis ei vasta käesolevale määrusele.

Artikkel 3

Käesolev määrus jõustub kahekümnendal päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 13. juuni 2003

Komisjoni nimel

komisjoni liige

Frederik Bolkestein

[1] EÜT L 256, 7.9.1987, lk 1.

[2] EÜT L 331, 7.12.2002, lk 3.

[3] EÜT L 302, 19.10.1992, lk 1.

[4] EÜT L 311, 12.12.2000, lk 17.

--------------------------------------------------

LISA

Kauba kirjeldus | Klassifikatsioon (CN-kood) | Põhjendus |

(1) | (2) | (3) |

Ühevärviline mitmekihilisest tepitud tekstiiltootest valmistatud pestav kate (ligikaudu 73 cm × 42 cm), mille väliskihiks on riie (65 % polüestrit, 25 % puuvilla ja 10 % polüpropüleeni), vahekihiks vatt ja sisekihiks ühevärviline lausriie (100 % polüpropüleeni). Esemel on tõmblukk, et ta oleks täidetav. (padjapüür) (Vt foto nr 627) | 63023290 | Klassifikatsioon määratakse kindlaks koondnomenklatuuri tõlgendamise üldeeskirjade sätetega 1 ja 6, XI jaotise märkustega 2 A ja 7, XI jaotise alamrubriigi märkusega 2 A ja grupi 63 märkusega 1 ning CN-koodide 6302, 630232 ja 63023290 sõnastusega. Mitmekihiline tepitud tekstiil on valmistatud rubriigi 5811 tootest. Vt ka kaupade kirjeldamise ja kodeerimise harmoneeritud süsteemi selgitavaid märkusi rubriigi 5811 kohta. Seda toodet käsitletakse rubriigi 6302 tähenduses voodipesuna. Vt ka kaupade kirjeldamise ja kodeerimise harmoneeritud süsteemi selgitavaid märkusi rubriigi 6302 kohta, (1) mille kohaselt padjapüürid kuuluvad rubriiki 6302. Klassifitseerimine rubriiki 9404 (vooditarbed) on välistatud, kuna see toode ei ole ei täistopitud ega mingi materjaliga täidetud. Vt ka kaupade kirjeldamise ja kodeerimise harmoneeritud süsteemi selgitavaid märkusi rubriigi 9404 (B) kohta. Ka välistavad kaupade kirjeldamise ja kodeerimise harmoneeritud süsteemi selgitavad märkused rubriigi 9404 (e) kohta padjapüürid ning määravad need rubriiki 6302. |

+++++ TIFF +++++

--------------------------------------------------